Nou campionat de lliga per a Los Silos CF de mans del Pre benjamí C
2025-07-24

Si fa uns dies eren els components del Benjamí B de Los Silos CF els qui es proclamaven campions de lliga de la seua categoria, aquesta setmana han sigut els xics del Pre benjamí C els qui també han cantat la seua victòria.

L’equip burjassoter ha aconseguit en l’últim partit de lliga, disputat contra L’Eliana CF, proclamar-se Campió de Lliga de la Federació Valenciana de Futbol, grup III.

Els xavals han fet una gran temporada en la qual han comptat amb el suport no solament dels seus entrenadors i cos tècnic, sinó també de les seues mares i pares, que han estat al peu del canó recolzant-los en cada partit disputat.